CELEX: 62010TA0224
Language: et
Date: 2011-10-12 00:00:00
Title: Kohtuasi T-224/10: Üldkohtu 12. oktoobri 2011 . aasta otsus — Association belge des consommateurs test-achats versus komisjon (Konkurents — Koondumised — Belgia energiaturg — Otsus, millega tunnistatakse koondumine ühisturuga kokkusobivaks — Kohustuste võtmine kontrollimenetluse esimesel etapil — Otsus, millega keeldutakse koondumise kontrolli osalisest üleandmisest siseriiklikele ametiasutustele — Tühistamishagi — Tarbijaühing — Põhjendatud huvi — Põhjalikuma kontrollimenetluse alustamata jätmine — Menetluslikud õigused — Vastuvõetamatus)

26.11.2011   
            
            
               ET
            
            
               Euroopa Liidu Teataja
            
            
               C 347/30
            
         Üldkohtu 12. oktoobri 2011. aasta otsus — Association belge des consommateurs test-achats versus komisjon
   (Kohtuasi T-224/10) (1)
   
   (Konkurents - Koondumised - Belgia energiaturg - Otsus, millega tunnistatakse koondumine ühisturuga kokkusobivaks - Kohustuste võtmine kontrollimenetluse esimesel etapil - Otsus, millega keeldutakse koondumise kontrolli osalisest üleandmisest siseriiklikele ametiasutustele - Tühistamishagi - Tarbijaühing - Põhjendatud huvi - Põhjalikuma kontrollimenetluse alustamata jätmine - Menetluslikud õigused - Vastuvõetamatus)
   2011/C 347/48
   Kohtumenetluse keel: inglise
   
      Pooled
   
   
      Hageja: Association belge des consommateurs test-achats ASBL (Brüssel, Belgia) (esindajad: advokaadid A. Fratini ja F. Flipo)
   
      Kostja: Euroopa Komisjon (esindajad: N. Khan, A. Antoniadis ja R. Sauer)
   
      Kostja nõuete toetuseks menetlusse astuja: Électricité de France (EDF) (Pariis, Prantsusmaa) (esindajad: esialgu advokaadid C. Lazarus, A. Amsellem ja A. Fontanille, seejärel advokaadid C. Lazarus ja A. Creus Carreras)
   
      Ese
   
   Nõue tühistada komisjoni 12. novembri 2009. aasta otsus K(2009) 9059, millega koondumine tunnistatakse ühisturuga kokkusobivaks (asi COMP/M.5549 — EDF/Segebel), tuginedes nõukogu 20. jaanuari 2004. aasta määrusele (EÜ) nr 139/2004 kontrolli kehtestamise kohta ettevõtjate koondumiste üle (ELT L 24, lk 1; ELT eriväljaanne 08/03, lk 40), ja nõue tühistada komisjoni 12. novembri 2009. aasta otsus K(2009) 8954, millega jäetakse rahuldamata Belgia pädevate ametiasutuste taotlus anda see asi neile osaliselt üle nimetatud määruse artikli 9 alusel.
   
      Resolutsioon
   
   
               1.
            
            
               Jätta hagi vastuvõetamatuse tõttu läbi vaatamata.
            
         
               2.
            
            
               Jätta Association belge des consommateurs test-achats ASBL-i kohtukulud tema enda kanda ja ühtlasi mõista temalt välja kohtukulud vastavalt Euroopa Komisjoni nõudele.
            
         
               3.
            
            
               Jätta Électricité de France’i (EDF) kohtukulud tema enda kanda.
            
         
      (1)  ELT C 209, 31.7.2010.